
ROMÂNIA

JUDEŢUL VRANCEA

CONSILIUL LOCAL AL MUNICIPIULUI 

FOCŞANI

H O T Ă R Â R E
pentru aprobarea modificării  art. 1 din Hotărârea Consiliului Local al municipiului Focşani nr. 143/2003, privind stabilirea numărului maxim  de autorizaţii pentru transportul  în regim de taxi, a culorii caroseriei, a altor însemne şi înscrisuri pentru autoturismele autorizate să desfăşoare activităţi de taxi pe raza municipiului Focşani.

Consiliul Local al municipiului Focşani, judeţul Vrancea, întrunit în şedinţa ordinară:  

 - văzând proiectul de hotărâre iniţiat de Consilierii locali ai municipiului Focşani, Bîznă Mirela, Lazăr Mioara,  Apostu Croitoru Vasile, Gadjinschi Gheorghe;                                                        
·  prin care se propune aprobarea modificării  art. 1 din Hotărârea Consiliului Local al municipiului Focşani nr. 143/2003, privind  stabilirea numărului maxim  de autorizaţii pentru transportul  în regim de taxi, a culorii caroseriei, a altor însemne şi înscrisuri pentru autoturismele autorizate să desfăşoare activităţi de taxi pe raza municipiului Focşani şi avizul Comisiei pentru administraţie publică, locală, anticorupţie şi integrare europeană;
-  având în vedere minuta  nr. 17803/13.03.2007, încheiată între Primăria municipiului Focşani şi reprezentanţii Camerei Taximetriştilor din judeţul Vrancea;
      -  în conformitate cu prevederile art.9, alin. (4) din anexa numărul 1 a Ordinului Ministrului Administraţiei Publice Locale nr. 275/2003 privind aprobarea Normelor metodologice pentru aplicarea prevederiloe legii nr. 38 privind transportul în regim de taxi şî în regim de închiriere, modificată; 
 -   având în vedere Hotărârea Consiliului Local a municipiului Focşani nr. 143/2003;
- în conformitate cu prevederile art. 36, alin. (2), lit.d), alin. (6), lit. a), pct.13, pct.19 şi a art. 45, alin. (1) din  Legii nr. 215/2001, privind administraţia publică locală, republicată.

H O T Ă RĂ Ş T E :
  Art.1 Aprobarea modificării  art. 1 din Hotărârea Consiliului Local al municipiului Focşani nr.143/2003, privind  stabilirea numărului maxim  de autorizaţii pentru transportul  în regim de taxi, a culorii caroseriei, a altor însemne şi înscrisuri pentru autoturismele autorizate să desfăşoare activităţi de taxi pe raza municipiului Focşani în sensul: 

“stabilirea  numărului maxim la 1000 autorizaţii permanente şi sezoniere pentru transport persoane şi 20 pentru transportul de bunuri, în regim de taxi pe raza municipiului Focşani.”

Art.2 Celelelate prevederi ale Hotărârii Consiliului Local al municipiului Focşani nr.143/2003, rămân neschimbate.
       Art.3  Prezenta hotărâre va fi comunicată de către Direcţia administraţie publică locală, legalitate, compartimentelor, birourilor, serviciilor si Primarului municipiului Focsani, conform legii, care va asigura executarea acesteia prin Serviciul autorizare agenti economici si libera initiativa.

PREŞEDINTE DE ŞEDINŢĂ,

Dobre Vasile

